stanford-oval/wikipedia huggingface dataset:
Mit brennender Sorge
Sisältö > Pyhiä sanoja ja käsitteitä ei ole lupa uudelleentulkita

Kirjeen viides osa varoittaa määrittelemästä ja tulkitsemasta uudelleen kristillisyyteen kuuluvia käsitteitä. Kiertokirje tuomitsee tässä selvästi kansallissosialistien suosiman uskonnollis-mytologisen kielen, joka antoi heidän maailmankatsomukselleen eräänlaisen uskonnollisen leiman. Esimerkkeinä paavi mainitsee "usko" käsitteen liittämisen Saksan kansan maailmanhistorialliseen rooliin ja sen tulevaisuuteen, käsitteen "ilmoitus" käyttämisen veren ja rodun velvoituksesta kansakunnan jäsenille sekä "kuolemattomuuden" liittämisen kansan kollektiiviseen hengissä selviämiseen yksilön pelastuksen sijasta.
Sisältö > Etiikka ja siveellinen järjestys

Ensyklika varoittaa seuraavaksi, ettei mikään valtion pakkovalta tai ylipäänsä mikään maallinen mahti, olkoonpa sen ideaalit kuinka korkeita ja jaloja tahansa, pysty korvaamaan sitä eettistä voimaa, jonka puhdas Kristus- ja jumalausko voi ihmiselle antaa. Mikäli Kristuksen opetukseen pohjaava moraalioppi korvataan subjektiivisella, ajan yleisiin mielipiteisiin nojaavilla moraalikäsityksillä, avautuu tie yhteiskunnalliseen kaaokseen ja jopa perikatoon.
Sisältö > Luonnollisen oikeuden tunnustaminen

Kiertokirje toteaa seuraavaksi, että jokainen lainsäätäjän säätämä laki ja asetus on tutkittava sen mukaan, mikä sen eettinen sisältö ja eettiset seuraukset ovat. Periaate "oikein on, mikä hyödyttää kansaa" on väärin ja hylättävä. Oikean ja väärän mittapuu ei voi olla se, mikä on hyödyllistä ja mikä ei, vaan se, mikä vastaa siveellistä oikeutta. Tämä taas perustuu Jumalan luomisjärjestykseen: Jumala on antanut ihmisille moraalilain ja omantunnon sen puntariksi. Pius XI toteaa tässä yhteydessä myös, että uskonnonvapaus ja vanhempien oikeus antaa lapsilleen uskonnollista kasvatusta perustuvat juuri tähän luonnonoikeuteen.
Sisältö > Nuorisolle

Kahdeksannessa kappaleessa paavi kääntyy suoraan Saksan nuorison puoleen. Hän ei mainitse suoraan nimeltä Hitler-Jugendia, mutta viittaa selvästi sen toimintaan julistaessaan, että vanhemmilla ja lapsilla on itsestään selvästi oikeus odottaa valtiollisten, kaikille pakollisten nuorisojärjestöjen olevan vapaita uskonnon- ja kirkonvastaisesta hengestä. Oikeaa sankaruutta ei ole vain ylistetyissä sankariteoissa, sitä on myös moraalisessa kamppailussa pahaa vastaan. Lisäksi huomautetaan, että katolisilla lapsilla on oikeus pyhittää lepopäivä ja ottaa osaa messuun myös osallistuessaan valtiollisten järjestöjen toimintaan.
Sisältö > Papeille ja sääntökuntien jäsenille

Seuraavaksi paavi kääntyy pappien puoleen, kehottaa heitä kamppailemaan edelleen totuuden puolesta ja vakuuttaa heille Jumalan suojelusta. Heille, jotka paimenen velvollisuuksien hoitaminen on tuonut kärsimystä ja vainoa, jopa vankilansellin ja keskitysleirien kauhut, paavi lupaa esirukouksensa ja siunauksensa sekä kiittää heitä evankeliumin palveluksesta.
Sisältö > Uskollisille maallikoille

Viimeisessä, kymmenennessä kappaleessa Pius XI kääntyy maallikoiden puoleen ja tervehtii kaikkia heitä, jotka ovat pysyneet uskossaan lujina ja horjumattomina. Mitä enemmän vastustajat yrittää kiistää synkät päämääränsä tai kaunistella niitä, sitä enemmän on uskollisilla syytä epäluuloon ja varovaisuuteen.
Sisältö > Päätös

Kirjeen päätösosassa paavi puhuttelee vielä kerran piispoja. Hän vakuuttaa heille, että ensyklikan jokainen sana on tarkkaan harkittu, jotta häntä ei voitaisi syyttää sen enempää raukkamaisesta vaikenemisesta kuin tilanteen pahentamisesta tarpeettomalla jyrkkyydelläkään. Lopuksi paavi kutsuu todistajakseen Jumalan ja vakuuttaa, ettei hänen sydämellään ole muuta toivetta kuin rauhan palauttaminen kirkon ja valtion välille Saksassa. Mikäli rauha ei kuitenkaan ole mahdollinen, on kirkon tehtävä puolustaa oikeuttaan ja vapauttaan.
Seuraukset

Paavin kiertokirje yllätti Saksan kansallissosialistiset vallanpitäjät, mutta he reagoivat nopeasti. Pidätykset ja kotietsinnät aloitettiin heti palmusunnuntaita seuraavalla eli hiljaisella viikolla. Kaksitoista kirjapainoa, joissa oli painettu salaa ensyklikaa, takavarikoitiin valtiolle ilman korvauksia omistajille. Joukko luostareita ja kirkollisia kouluja suljettiin viranomaisten määräyksellä, samoin muutama teologinen tiedekunta ja kirkollinen korkeakoulu.
Huhtikuussa 1937 aloitettiin Adolf Hitlerin ja Joseph Goebbelsin aloitteesta joukko siveellisyysrikosoikeudenkäyntejä katolisia pappeja ja sääntökuntien jäseniä vastaan. Kirkollisia viranhaltijoita syytettiin tuolloin ankarasti kielletyistä homoseksuaalisista suhteista sekä alaikäisiin sekaantumisista. Valtion virallinen propaganda leimasi nämä - osin perusteettomat - syytökset "oireellisiksi ilmiöiksi", jotka osoittivat, ettei vanhempien ollut turvallista uskoa lapsiaan katolisten pappien huomaan. Kyseisiin seksuaalirikosoikeudenkäynteihin vedoten valtiovalta kielsi vuoteen 1938 mennessä kaikki yksityiset katoliset koulut tai valtiollisti ne. Katoliset papit eivät enää saaneet antaa uskonnonopetusta kansa- tai ammattikouluissa.
Rottenburgin piispa Joannes Baptista Sproll erotettiin virastaan, mutta muuten kansallissosialiset vallanpitäjät pidättäytyivät liian drastisista toimenpiteistä. Vuodesta 1935 vallalla ollutta politiikkaa, joka pyrki marginalisoimaan kirkon yhteiskunnallisen merkityksen, kuitenkin jatkettiin johdonmukaisesti. Vuoteen 1939 mennessä suurin osa katolisista järjestöistä - ennen muuta nuorisojärjestöt - oli lakkautettu, niiden julkaisut kielletty ja omaisuus takavarikoitu.
Aiheesta muualla

PIUS XI. Enzyklika „Mit brennender Sorge“ (Saksankielinen alkuteksti Vatikaanin virallisilla sivuilla)
Muurahaiskivikki

| Muurahaiskivikki |
| --- | --- |
 Muurahaiskivikki (Callilepis nocturna), naaras
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Osalahko::  Araneomorphae
Yläheimo::  Araneoidea
Heimo::  Kivikkohämähäkit Gnaphosidae
Suku::  Callilepis
Laji::  nocturna
Kaksiosainen nimi
 Callilepis nocturna  (Linnaeus, 1758) 
Katso myös
   Muurahaiskivikki Wikispeciesissä   Muurahaiskivikki Commonsissa 
Infobox OKNimi-testi OK: 
Muurahaiskivikki (Callilepis nocturna) on kivikkohämähäkkien heimoon Gnaphosidae kuuluva hämähäkki. Se on päiväaktiivinen ja saalistaa ravinnokseen muurahaisia. Metsästysmenetelmänä muurahaiskivikki käyttää tuntosarven juureen annettua myrkkypistosta, jonka seurauksena muurahainen alkaa kävellä ympyrää ja pian kuolee. Muurahaiskivikki ei kudo verkkoa saalistustarkoituksiin. Se elää ja liikkuu maan tasalla ja kivien alla. Muurahaiskivikki viihtyy rantojen lähettyvillä.
Koiraan pituus on 2.8-4.7 mm ja naaraan pituus 3.8-5.9 mm. Hämähäkkien pituus mitataan ilman jalkoja.
Aiheesta muualla

laji.fi
araneae
British spiders
Martin Freeman

| Martin Freeman |
| --- | --- |
 Martin Freeman
Henkilötiedot
Koko nimi:  Martin John C. Freeman
Syntynyt: 8. syyskuuta 1971 (ikä 53) Aldershot, Britannia
Ammatti:  näyttelijä
Näyttelijä
Aktiivisena:  1997–
Merkittävät roolit:  Konttori Linnunradan käsikirja liftareille Uusi Sherlock Hobitti
Aiheesta muualla
IMDb 
Elonet
Martin John Christopher Freeman (s. 8. syyskuuta 1971 Aldershot, Britannia) on englantilainen näyttelijä.
Ura

Martin Freeman syntyi vuonna 1971 kuopukseksi Philomena ja Geoffrey Freemanin viisilapsiseen perheeseen. Vanhemmat erosivat jo Freemanin varhaislapsuudessa, ja hän jäi isänsä huostaan. Tämä kuitenkin kuoli sydänkohtaukseen Freemanin ollessa kymmenvuotias, minkä seurauksena hän muutti äitinsä luo. 15-vuotiaana Freeman liittyi nuorisoteatteriin ja kaksi vuotta myöhemmin hän päätti haluavansa näyttelijäksi. Hän opiskeli lontoolaisessa Central School of Speech and Drama -koulussa ja on sen jälkeen näytellyt niin televisiossa, elokuvissa, teatterissa kuin radiossakin. Freeman tuli tunnetuksi roolistaan toimistotyöntekijä Tim Canterburynä kriitikoiden ylistämässä Konttori-televisiosarjassa.
Freeman on näytellyt myös pääroolin Arthur Dentinä elokuvassa Linnunradan käsikirja liftareille (2005) ja esiintynyt elokuvassa Rakkautta vain (2003). Freeman esittää tohtori Watsonia vuoden 2010 Uusi Sherlock -televisiosarjassa, josta hän sai vuonna 2011 parhaan sivuosan TV-BAFTA:n. Hän näyttelee Bilbo Reppulia Peter Jacksonin ohjaamassa elokuvatrilogiassa Hobitti.
Vuonna 2014 Freeman näytteli televisiosarjassa Fargo, josta hän sai Emmy-ehdokkuuden parhaasta miespääosasta minisarjassa tai televisioelokuvassa. Toisen Emmy-ehdokkuuden vuonna 2014 hän sai roolistaan John Watsonina televisiosarjasta Uusi Sherlock, josta hän myös voitti Emmyn.
Yksityiselämä

Freemanilla on kaksi lasta näyttelijä Amanda Abbingtonin kanssa. He olivat avoliitossa 2000–2016. Koomikko Sacha Baron Cohen on Freemanin hyvä ystävä, ja hän näyttäytyikin tämän elokuvassa Ali G Indahouse (2002). Freeman on kasvissyöjä ja uskonnoltaan katolilainen.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2000 | The Low Down | The Low Down | Solomon |
| 2001 | Men Only | Men Only | Jamiee |
| 2001 | Ali G Indahouse | Ali G Indahouse | Ricky C |
| 2003 | The Debt – viimeinen velka | The Debt | Terry Ross |
| 2003 | Rakkautta vain | Love Actually | John |
| 2003 | Margery and Gladys | Margery and Gladys | D.S. Stringer |
| 2004 | Shaun of the Dead | Shaun of the Dead | Declan |
| 2005 | Linnunradan käsikirja liftareille | The Hitchhiker's Guide to the Galaxy | Arthur Dent |
| 2006 | Long Hot Summer | Long Hot Summer | Terry |
| 2006 | Confetti | Confetti | Matt |
| 2006 | Murto ja varkaus | Breaking and Entering | Sandy |
| 2007 | Dedication | Dedication | Jeremy |
| 2007 | The Good Night | The Good Night | Stevie |
| 2007 | Hot Fuzz | Hot Fuzz | Met Sergeant |
| 2007 | The All Together | The All Together | Chris Ashworth |
| 2007 | Yövartio | Nightwatching | Rembrandt van Rijn |
| 2007 | The Old Curiosity Shop | The Old Curiosity Shop | Codlin |
| 2009 | Wild Target | Wild Target | Hector Dixon |
| 2009 | Svengali | Svengali | Boss |
| 2009 | Micro Men | Micro Men | Chris Curry |
| 2009 | Nativity! | Nativity! | Paul Maddens |
| 2011 | Swinging with the Finkels – parit vaihtoon | Swinging with the Finkels | Alvin Finkel |
| 2011 | Sinun numerosi? – Kuinka monta on liian paljon? | What’s Your Number? | Simon |
| 2012 | Pirates! | The Pirates! In an Adventure with Scientists! | merirosvo |
| 2012 | Animals | Animals | Albert |
| 2012 | Hobitti – Odottamaton matka | The Hobbit: An Unexpected Journey | Bilbo Reppuli |
| 2013 | The World’s End | The World’s End | Oliver |
| 2013 | Svengali | Svengali | Don |
| 2013 | Saving Santa | Saving Santa | Bernard (äänirooli) |
| 2013 | Hobitti – Smaugin autioittama maa | The Hobbit: The Desolation of Smaug | Bilbo Reppuli |
| 2014 | Hobitti – Viiden armeijan taistelu | The Hobbit: The Battle of the Five Armies | Bilbo Reppuli |
| 2015 | Adolf Eichmannin oikeudenkäynti | The Eichmann Show | Milton Fruchtman (televisioelokuva) |
| 2016 | Captain America: Civil War | Captain America: Civil War | Everett Ross |
| 2017 | Cargo | Cargo | Andy |
| 2018 | Black Panther | Black Panther | Everett Ross |
| 2019 | The Operative | The Operative | Thomas |
| 2019 | Ode to Joy | Ode to Joy | Charlie |
| 2022 | Black Panther: Wakanda Forever | Black Panther: Wakanda Forever | Everett Ross |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1997 | This Life | Stuart | ”Last Tango in Southwark” |
| 1998 | Sairaalaelämää | Ricky Beck | ”She Loved the Rain” |
| 1998 | Picking up the Pieces | Brendan | #1.7 |
| 2000 | Bruiser | useita rooleja | 6 jaksoa |
| 2000 | Puuta heinää ja muutama vesiperä | Jaap | 2 jaksoa |
| 2000 | Kirjava joukko | Doctor | ”Cooking the Books” |
| 2001 | World of Pub | useita rooleja | 5 jaksoa |
| 2002 | Helen West | DC Stone | 3 jaksoa |
| 2002 | Linda Green | Matt | ”Easy Come, Easy Go” |
| 2003 | Kaarle II – monarkki myrskyssä | Lordi Shaftesbury | 4 jaksoa |
| 2001–2003 | Konttori | Tim Canterbury | 14 jaksoa |
| 2003–2004 | Hardware | Mike | 12 jaksoa |
| 2005 | Robinsonit | Ed Robinson | 6 jaksoa |
| 2007 | Comedy Showcase | Greg Wilson | ”Other People” |
| 2009 | Boy Meets Girl | Danny Reed | 4 jaksoa |
| 2010–2017 | Uusi Sherlock | Tohtori Watson | 13 jaksoa |
| 2014 | Fargo | Lester Nygaard | 10 jaksoa |
| 2023 | Secret Invasion  | Everett Ross | 2 jaksoa |
Aiheesta muualla

Martin Freeman Internet Movie Databasessa. (englanniksi)
Biografia Screenonline-sivustolla (englanniksi)
Martin Freemanin haastattelu BBC Radio Gloucestershiressa (helmikuu 2007) (englanniksi)
Yläinversio

Yläinversio on muualla kuin pinnan lähellä oleva ilmakehän pystysuuntainen vyöhyke, jossa lämpötila nousee ylöspäin mentäessä. Yläinversioista tunnetuimpiin kuuluu  tropopausiin liittyvä lämpötilainversio. Sääilmiöt ja pilvet pysyvät pääsääntöisesti troposfäärissä, tämän inversiokerroksen alapuolella.lähde?
Myös muita vapaan ilmakehän lämpötilainversioita voidaan kutsua yläinversioiksi erotuksena välittömästi maanpinnan yläpuolelle mahdollisesti muodostuvasta pintainversiosta.
Petteri Jokihaara

| Henkilötiedot |
| --- | --- | --- | --- |
Syntymäaika: 4. heinäkuuta 1992 (ikä 32)
Syntymäpaikka: Kokkola, Suomi
Pelipaikka: oikea laitalinkki oikea laitapuolustaja
Pituus: 186 cm
Seura
Seura: GBK
Pelinumero: –
Junioriseurat
2002–2009: GBK
Seurat
| Vuodet | Seura | O | (M) |
| 2009–2010 | GBK II | 22 | (13) |
| 2009–2012 | GBK | 44 | (11) |
| 2013 | IFK Mariehamn | 8 | (0) |
| 2013 | → EIF (laina) | 4 | (0) |
| 2014–2015 | KPV | 40 | (2) |
| 2016– | GBK | 129 | (25) |
| Yhteensä | Yhteensä | 247 | (51) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2024.
Petteri Jokihaara (s. 4. heinäkuuta 1992 Kokkola) on suomalainen jalkapalloilija, joka edustaa Kakkosessa pelaavaa kokkolalaista Gamlakarleby Bollklubbia. Hän on pelipaikaltaan oikea laitalinkki tai laitapuolustaja.
Jokihaaran kasvattajaseura on Gamlakarleby Bollklubb (GBK). Kaudeksi 2013 hän siirtyi Veikkausliigan IFK Mariehamniin. Jokihaara teki ensiesiintymisensä pääsarjatasolla 12. toukokuuta 2013 ottelussa Myllykosken Palloa vastaan. Jokihaara ei kuitenkaan pystynyt vakiinnuttamaan pelipaikkaansa joukkueessa, joten hän siirtyi Kakkosessa pelanneen Kokkolan Pallo-Veikkoihin riveihin kaudeksi 2014. Kahden KPVkauden jälkeen hän sirtyi kasvattajaseuransa Kakkosessa pelanneen GBK:n riveihin, jossa hän on pelannut kahdeksan kautta vuoteen 2024 asti.
Myrskysukeltajat

| Myrskysukeltajat |
| --- | --- |
 Perunmyrskysukeltaja (Pelecanoides garnotii)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Ulappalinnut Procellariiformes
Heimo::  Ulappaliitäjät Procellariidae
Suku::  Myrskysukeltajat Pelecanoides  Lacepede, 1799
Katso myös
   Myrskysukeltajat Wikispeciesissä   Myrskysukeltajat Commonsissa 
Infobox OKNimi-testi OK: 
Myrskysukeltajat (Pelecanoides) ovat ulappalintujen lahkoon kuuluva merilintujen suku. Siihen  kuuluu neljä lajia. Ne elävät eteläisellä pallonpuoliskolla. Ne pesivät yhdyskunnissa saarissa rannikoiden lähellä.
Lajit

Perunmyrskysukeltaja (Pelecanoides garnotii)
Sepelmyrskysukeltaja (Pelecanoides magellani)
Pikkumyrskysukeltaja (Pelecanoides georgicus)
Myrskysukeltaja (Pelecanoides urinatrix)
Raappana

| Raappana |
| --- | --- |
 Raappana Lappeenrannassa elokuussa 2011.
Henkilötiedot
Koko nimi:  Janne Pöyhönen
Muusikko
Laulukielet:  suomi
Aktiivisena:  2004–
Tyylilajit:  reggae
Soittimet:  laulu
Yhtyeet:  Fi-Reggae All Star Pouta Sound System Sound Explosion Band Lahti United
Levy-yhtiöt:  Ylivoima
  [ Muokkaa Wikidatassa ] [ ohje ]  
Raappana, oikealta nimeltään Janne Pöyhönen, on lahtelainen reggae-artisti. Hänen ensimmäinen albuminsa Päivä on nuori julkaistiin 3. lokakuuta 2007, ja se nousi jo heti ensimmäisellä myyntiviikollaan Suomen virallisen listan sijalle 18. Toinen studioalbumi Maapallo julkaistiin 1. syyskuuta 2010, ja se nousi heti Suomen myydyimmäksi.
Ura

Raappana esiintyi ensimmäistä kertaa vuonna 2004. Hän on ollut aiemmin mukana muun muassa Fi-Reggae All Stars ja lahtelaisessa Revolution Hi-Fi -kokoonpanoissa. Raappana esiintyy useimmiten Sound Explosion Bandin, DJ Bommitommin tai Pouta Sound Systemin laulusolistina. Esikoisalbumi Päivä on nuori julkaistiin 3. lokakuuta 2007, ja se sai niin kriitikoilta kuin yleisöltäkin erinomaisen vastaanoton. Lisäksi se nousi Suomen virallisen albumilistan 18. sijalle.
Fi-Reggae ry valitsi Raappanan vuoden reggae-artistiksi 2005.
Raappanan toinen studioalbumi Maapallo julkaistiin 1. syyskuuta 2010. Albumilta julkaistiin digitaalinen single "Karu totuus" 28. toukokuuta 2010. Albumilla vierailevat reggae-muusikot Jukka Poika ja Puppa J sekä rap-artisti Stepa. Maapallo nousi julkaisuviikollaan Suomen virallisen albumilistan kärkeen. Saman vuoden syyskuussa julkaistiin Raappanan Ilta on nuori remix-albumi, jonka olivat uudelleenmiksanneet Knut Posse sekä A7 Remix. Albumin kappaleet ovat uudelleenmiksauksia joko Raappanan kahden ensimmäisen oman albumin kappaleista tai hänen vierailuistaan muiden artistien levyillä ja kokoelmilla, mutta mukana on myös kokonaan uusia kappaleita uudelleenmiksattuinaselvennä.
Raappana vierailee JVG:n toisen studioalbumin jvg.fi toisella singlellä "Kran Turismo". Kappale nousi Suomen virallisen singlelistan ja Latauslistan ensimmäiselle sijalle.
Marraskuussa 2012 julkaistiin Raappanan uusi musiikkivideo kappaleesta "Kauas pois". Kappale sijoittui parhaimmillaan Suomen virallisen singlelistan 14. sijalle.
Raappanan kolmas pitkäsoitto Tuuliajolla julkaistiin 22. maaliskuuta 2013. Albumi nousi parhaimmillaan Suomen virallisen albumilistan sijalle viisi. Albumin toinen musiikkivideo julkaistiin helmikuussa 2013 kappaleesta "Kylmä kivi".
Lokakuussa 2015 Raappana julkaisi neljännen studioalbuminsa, joka kantaa nimeä Ennen aamunkoittoo. Albumia edelsi singlet Muutoksii, Tyttöni tumma, Helleaalto, Elä ennenku kuolet sekä Älä aprikoi.
Toukokuussa 2016 julkaistu single Chilii on striimannut suoratoistopalvelu Spotifyssa jo kolminkertaista platinaa. Siinä on mukana Sini Yasemin.
Diskografia > Albumit

Päivä on nuori (2007)
Maapallo (2010)
Ilta on nuori (2010,  remix-albumi)
Tuuliajolla (2013)
Ennen aamunkoittoo (2015)
Diskografia > Singlet

"Sensimilla" / "Lintsari Anthem (Remix)" (2006)
"Kasvonpiirteet" / "Maisema" (2007)
"Kotipoika" / "Maasta maahan" (2007)
"Perhesuhteet" (2010)
"Kauas pois" (2012)
"Kylmä kivi" (2013)
"Kauniita unia" (2013)
"Sateen ropinaa (Radio edition)" (2013)
"Muutoksii" (mukana Asa) ( 2014)
"Tyttöni tumma" (2015)
"Helleaalto" (2015)
"Elä ennen kuin kuolet" (2015)
"Älä aprikoi" (mukana Aurora) (2015)
"Chilii" (mukana Sini Yasemin) (2016)
"Jamaikan Mies"(mukana Kari Tapiiri) (2016)
"Osumii" (2016)
"Kriipii" (2017)
"Vastalääke" (2017)
"Spesiaali" (2018)
"Viimesetki mehut" (2019)
"Älä laita ovea kiinni" (2019)
"Seittemän" (mukana Bess) (2020)
"Aallot kantaa" (2020)
"Kaunis on maa" (2020)
"Iäisyys" (2022)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Jay Who? | "Falla Your Instinct" | – |  | 2005 |
| A04 | "Paremmista päivistä" | Kovalla maalla | Jay Who? | 2005 |
| Nopsajalka | "Tuli talos" | Tontilla taas |  | 2006 |
| Polarsoul | "Huolia harmeja (Dubplate)" | World Bump |  | 2008 |
| Torakka | "Mee muodin mukana" | – |  | 2008 |
| Puppa J | "Lähiörakkaus" | Oi aikoja! |  | 2009 |
| Asa | "Huojuvat puut" | Via Karelia |  | 2009 |
| Markat Takas! | "Muistot elää" | Markat Takas! |  | 2009 |
| Jukka Poika | "Kiitollisuutta" | Kylmästä lämpimään |  | 2010 |
| Niko & Tapsa | "Pelot syö" | Yhtä |  | 2011 |
| DJ Polarsoul | "Paha on sanoa" | Pilvilinna |  | 2013 |
| JVG | "Kran Turismo" | jvg.fi |  | 2012 |
| Brädi | "Kuningas" | - |  | 2016 |
Aiheesta muualla

Wikimedia Commonsissa on kuvia tai muita tiedostoja aiheesta .
Raappana Myspacessa (englanniksi)
Högsäter

| Högsäter |
| --- | --- |
 Högsäterin kirkko
 Högsäter
 Koordinaatit: 58°38′58″N, 12°03′17″E 
Valtio:   Ruotsi
Lääni:  Länsi-Götanmaan lääni
Maakunta:  Dalsland
Kunta:  Färgelanda
Väkiluku (2021):  754
Högsäter on taajama Färgelandan kunnassa Länsi-Götanmaan läänissä Dalslandin historiallisessa maakunnassa Ruotsissa. Taajamassa oli 754 asukasta vuonna 2021.
Tunnettuja henkilöitä

Jan Ottosson (s. 1960), maastohiihtäjä
Aiheesta muualla

Kuvia tai muita tiedostoja aiheesta Högsäter Wikimedia Commonsissa
Pohjola-Norden

| Pohjola-Norden ry |
| --- | --- |


Perustettu:  1924
Jäsenmäärä:  5 500 (2021, jäsenjärjestöjen henkilöjäseniä)
Puheenjohtaja:  Juhana Vartiainen
Jäsenlehti:  Pohjola-Norden-lehti
Aiheesta muualla
[www.pohjola-norden.fi Sivusto]
Infobox OKNimi-testi OK: 
Pohjola-Norden ry on poliittisesti sitoutumaton, pohjoismaista yhteistyötä tekevä kansalaisjärjestö. Vuonna 1924 perustetun Pohjola-Nordenin päätehtävänä on pohjoismaisen yhteistyön edistäminen Suomessa. Vuonna 2021 Pohjola-Nordenilla ja sen jäsenyhdistyksillä oli noin 5 500 henkilöjäsentä, minkä lisäksi Pohjola-Nordenilla oli noin 220 koulu- ja kirjastojäsentä sekä noin 80 yhteisöjäsentä. Järjestöä ei pidä sekoittaa Pohjola-Nordenin Nuorisoliittoon. Molemmat järjestöt ovat täysin itsenäisiä järjestöjä, vaikka tekevät jonkin verran yhteistyötä.
Historia

Ensimmäisen maailmansodan jälkeen Pohjoismaiden asukkaat kokivat tarvetta syventää keskinäistä yhteistyötään. Vuonna 1919 perustettiin kansalliset Norden-yhdistykset Ruotsiin, Norjaan ja Tanskaan, 1922 Islantiin ja 1924 Suomeen. Yhdistysten toiminta lähti kansalaisista itsestään ja perustui yhteisen kielen, kulttuurin ja historian sekä maantieteen luomaan yhteenkuuluvuuden tunteeseen.
Maailmansotien välisenä aikana toiminta perustui erilaisiin kursseihin, juhliin sekä opiskelija- ja kulttuurivaihtoon. Toisen maailmansodan jälkeen toiminta kehittyi kansanliikkeeksi, ja piirejä ja paikallisyhdistyksiä perustettiin ympäri maata. Pohjoismaisen kansalaisyhteistyön kantavana voimana oli erityisesti kummi- ja ystäväkuntayhteistyö.
Alusta lähtien tärkeä osa toimintaa on ollut yhteydenpito poliittisiin ja elinkeinoelämän vaikuttajiin. Tunnetuimpia Norden-yhdistysten aloitteita ovat olleet Pohjolan passivapaus (1954), yhteiset työmarkkinat (1954) ja sosiaalietuudet (1955). Myöhempinä vuosina on myös solmittu mm. pohjoismainen kaksoisverotuksen estävä sopimus sekä pohjoismainen kielisopimus. Tämän hetken tärkeimpiä tehtäviä on poistaa jäljellä olevia rajaesteitä Pohjoismaissa.
Toiminta

Yhdessä muiden Pohjoismaiden Norden-yhdistysten kanssa yhdistys tarjoaa Pohjolassa asuville mahdollisuuden pohjoismaiseen toimintaan ja vuorovaikutukseen.
Pohjola-Norden edistää pohjoismaisten kielten opetusta, osaamista ja käyttöä tarjoamalla kouluissa tapahtuvan opetuksen tueksi erilaisia oppimateriaaleja, tukemalla opettajia, oppilaita ja opiskelijoita matka-avustuksin ja osallistumalla yhteispohjoismaisiin kielihankkeisiin. Paikallis- ja aluetason virkamiehille Pohjola-Norden järjestää koulutustilaisuuksia mm. pohjoismaisista sopimuksista ja niiden käytännön sovelluksista. Seminaarit ovat osa pohjoismaista rajaestetyötä, ja niiden tavoitteena on erityisesti parantaa tiedonkulkua viranomaisilta kansalaisille.[lähde? ]
Pohjola-Norden järjestää myös elinkeinoelämän ja järjestöelämän piirissä työskenteleville tarkoitettuja eri teemoihin keskittyviä seminaareja. Pohjola-Norden hallinnoi myös Suomessa Pohjoismaiden ministerineuvoston Info Pohjola -neuvontapalvelua Pohjoismaasta toiseen muuttaville kansalaisille.